**J E G Y Z Ő K Ö N Y V**

**Készült:** Pétervására, Váraszó, Kisfüzes, Társult Képviselő-testületének és Ivád Község Önkormányzat Képviselő-testületének 2015. október 21-én (szerdán) 15.00 órakor megtartott ülésén.

**Jelen vannak:** Eged István FIDESZ-KDNP, Boros Csaba FIDESZ-KDNP, Barta Gábor FIDESZ-KDNP, Tóth János, Vincze Ferenc, Kivés Boldizsár Mihály, Sály Edina, Menyhárt Balázs, Dr. Kerekesné Galambosi Ágnes, Bojtos Imre, Filip Valéria, Szabó Bertalan, Valyon László, Abelovszki Csaba, Tar Zoltán.

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Deák Bernadett önk. tanácsadó

Deli Orsolya ügykezelő

Kovácsné Égető Edit jkv.

**Menyhárt Balázs soros levezető polgármester**

Köszönti az ülés résztvevőit. Megállapítja az ülés határozatképességét, mert 22 képviselőből 16 fő jelen van. Az ülést megnyitja. Javasolja a meghívón szereplő napirendi pontok tárgyalását, a képviselők egyhangúan elfogadták.

**Napirendi pontok**

1. A Pétervásárai Közös Önkormányzati Hivatal 2014/2015. évekről szóló beszámolójának megtárgyalása.

Előterjesztő: Menyhárt Balázs soros levezető polgármester

1. Kérdések, interpellációk.

**Napirendi pontok tárgyalása**

**1./ Napirend**

A Pétervásárai Közös Önkormányzati Hivatal 2014/2015. évekről szóló beszámolójának megtárgyalása.

**Dr. Varga Attila jegyző**

Elég nagy az anyag.

A 2015. I. félévi anyaghoz, már Ivádi anyag is belekerült.

**Menyhárt Balázs soros levezető polgármester**

Kérdezi, hogy ezzel kapcsolatban van-e még kérdés, kiegészítés?

Amennyiben nincs kéri, hogy aki egyetért Pétervásárai Közös Önkormányzati Hivatal 2014/2015. évekről szóló beszámolójával az kézfelemeléssel szavazzon.

a **Társult Képviselő-testület** egyhangú **szavazattal** az alábbi határozatot hozta:

**Társult Képviselőtestület 3/2015. (X.21.) önkormányzati határozata**

A Társult Képviselőtestület a Pétervásárai Közös Önkormányzati Hivatal 2014. II. félév, illetve 2015. I. félévről szóló beszámolóját megtárgyalta, és azt a melléklet szerinti tartalommal elfogadja.

Határidő: azonnal

Felelős: Dr. Varga Attila jegyző

**Ivád Község Önkormányzat Képviselőtestületének 40/2015. (X.21.) önkormányzati határozata**

Ivád Község Önkormányzat Képviselőtestülete a Pétervásárai Közös Önkormányzati Hivatal 2014. II. félév, illetve 2015. I. félévről szóló beszámolóját megtárgyalta, és azt a melléklet szerinti tartalommal elfogadja.

Határidő: értelem szerint

Felelős: Dr. Varga Attila jegyző

**2./ Napirend**

Kérdések, interpellációk.

**Eged István polgármester**

Az előző napirenddel kapcsolatosan elmondja, hogy mivel mindennap ott van a hivatalban, látja, hogy működése példaértékű.

Az önkormányzatok között jó az együttműködés. Pontos a gazdálkodásunk. Az ÖNHKI-ben is sikeresek az önkormányzatok

Az ellenőrzések során esetleg csak kisebb technikai hibák merülnek fel. A társulások is jól működnek. Ez főleg a dolgozóknak, vezetőknek, testületeknek a munkáját dicséri.

**Valyon László polgármester**

Ivád visszacsatlakozott.

Az előző önkormányzatnál (Istenmezeje) menet közben derültek ki a problémák.

El kell mondani, hogy nem bánták meg, hogy visszacsatlakoztak.

Kéri, hogy a dolgozóknak tolmácsolják köszönetüket a pontos, és odaadó munkájukért.

**Tóth János képviselő**

Örül neki, hogy ilyen a légkör.

**Menyhárt Balázs soros levezető polgármester**

Az előtte szóló polgármesterekhez csatlakozva Kisfüzes önkormányzatának nevében annyit tud mondani, hogy köszöni a kimagasló munkát a hivatal dolgozóinak.

**Vincze Ferenc képviselő**

Váraszó Község önkormányzatának nevében köszönik a kimagasló munkát a hivatal dolgozóinak.

Az anyaggal kapcsolatban csak egy kérdése van, hogy a későbbiek során lesz-e rá mód, hogy a személyügyesek terheit kicsit csökkentsék. Az anyagban szerepel, hogy igen le vannak terhelve.

**Dr. Varga Attila jegyző**

Tájékoztatás képen elmondja, hogy 2017-ben lehet, hogy elviszik az önkormányzatoktól az anyakönyvi ügyeket. Azt mindenki tudja, hogy Tóth Mária anyakönyvvezetőnk nyugdíjba ment. A munkáját szétosztotta az adós és a személyügyes kolléganő között, akik rendelkeznek anyakönyvi szakvizsgával.

A személyügyeseket nagyon leterheli az új KIRA program, amit most vezettek be. Tele van hibával, katasztrófális.

A pénzügyről is nyugdíjba ment egy kolléganő, a másik nagyon súlyos betegség után nem igazán volt terhelhető, most éppen betegállományban van, szakértői bizottság elé fog menni. Januárban ezt a problémát is meg kell oldani.

Mindezeken felül köszöni, hogy a hivatal munkáját elismerik.

**Vincze Ferenc képviselő**

Akkor a végén még szeretné megkérdezni, hogy ebben az évben lesz-e jutalom a Hivatalnál?

**Dr. Varga Attila jegyző**

Nem nagyon hiszi.

**Menyhárt Balázs soros levezető polgármester**

Kérdezi, hogy van-e még valakinek kérdése, bejelenteni valója?

Amennyiben nincs, megköszöni a jelenlévők munkáját. és az ülést bezárja.

**K.m.f.**

**Menyhárt Balázs Dr. Varga Attila**

**soros levezető polgármester jegyző**